Асырап алған балаларына жауыздық танытқан емшіге қатысты іс сотқа келіп түсті
DATE: 18:39, 07 Маусым 2024 | GMT +5
TITLE: Асырап алған балаларына жауыздық танытқан емшіге қатысты іс сотқа келіп түсті
URL: https://kaz.inform.kz/news/asirap-algan-balalarina-zhauizdik-tanitkan-emshge-katisti-s-sotka-kelp-tust-8c60f3/
META: DATE: 18:39, 07 Маусым 2024 | GMT +5
TOTAL WORDS: 140
AUTHOR(S):
TEXT: Балаларға жауыздық танытты деген күдікті емшіге Қылмыстық істің 110-бабы және 140-бабымен айып тағылып отыр. Қалалық сот баспасөз қызметінің мәліметінше, алдағы аптада қоғамдық резонанс тудырған қылмыстық істі қарайтын судья бекітіледі. Сот процесі жабық өтетін болады. Біз бұған дейін Шымкентте жергілікті танымал емшінің 6 баланы асырап алып, оларға ит пен мысықтың етін бергенін, үш жылдан бері азаптап келгенін жазған болатынбыз. Кейінірек емші туралы тың дерек шықты. Емші ісінен соң білім саласының бірқатар қызметкері жазаланды. Сонымен қатар қалалық денсаулық сақтау басқармасындағылар балалардың қазіргі жағдайы туралы айтып берді. Бұдан өзге KAZINFORM редакциясына емші асырап алған балалар туралы тың дерек келіп түсті. Ондағы мәліметте бүлдіршіндердің бірі аталған отбасыға небәрі 1, 5 айлығында қамқорлыққа берілгені белгілі болды. Қамқорлыққа берілген балалардың арасында үш айлық егіздер де бар. Ал балалардың бірінің әжесі Өскеменде тұрады. Kazinform тілшісі 65 жастағы Наталья Устиновамен жолығып, жиен немересінің асырауға қалай берілгенін сұрап көрді
